PARLAMENTUL ROMÂNIEI

CAMERA DEPUTAŢILOR

	               COMISIA JURIDICĂ,

     DE DISCIPLINĂ ŞI IMUNITĂŢI
	                                                 Bucureşti, 26. 09. 2007

                                                           Nr. 131/2007


R A P O R T
asupra  reexaminării   dispoziţiilor  Legii pentru modificarea şi completarea 

Legii nr.128/1997 privind Statutul personalului didactic
   
 În conformitate cu prevederile  art.134 alin.(1) din Regulamentul Camerei Deputaţilor, republicat, Comisia juridică, de disciplină şi imunităţi a fost  sesizată  cu  reexaminarea dispoziţiilor Legii pentru modificarea şi completarea Legii nr. 128/1997 privind Statutul personalului didactic, ca urmare a Deciziei Curţii Constituţionale nr. 666 din 16 iulie 2007, publicată în Monitorul Oficial al României, Partea I, nr.514 din 31 iulie 2007,  trimisă cu adresa nr. 131/2007 din 5 septembrie  2007, înregistrată cu  nr.31/914 din 6  septembrie 2007.
   
Curtea Constituţională a fost sesizată, în temeiul art. 146 lit. a) din Constituţia României, de către Guvernul României, cu obiecţia de neconstituţionalitate a Legii pentru modificarea şi completarea Legii nr. 128/1997 privind Statutul personalului didactic. În  motivarea sesizării, se arată că legea criticată a fost adoptată cu încălcarea prevederilor constituţionale ale art. 138 alin.(5), potrivit cărora „Nici o cheltuială bugetară nu poate fi aprobată fără stabilirea sursei de finanţare.”

În urma analizei, Curtea Constituţională a constatat că, pentru considerentele expuse în decizia nr. 666 din 16 iulie 2007, Legea pentru modificarea şi completarea Legii nr. 128/1997 privind Statutul personalului didactic este neconstituţională. Decizia Curţii Constituţionale reiterează argumente invocate şi în decizii anterioare conform cărora cerinţa constituţională prevăzută de art. 138 alin.(5) impune „stabilirea concomitentă atât a alocaţiei bugetare, ce are semnificaţia unei cheltuieli, cât şi a sursei de finanţare, ce are semnificaţia venitului necesar pentru suportarea ei, spre a evita consecinţele profund negative, pe plan economic şi social, a stabilirii unei cheltuieli bugetare fără acoperire”.

 Camera Deputaţilor, conform prevederilor art.75 alin.(1) din Constituţia României, republicată şi ale art.92 alin.(8), pct.2 lit.n) din Regulamentul Camerei Deputaţilor, este  prima  Cameră sesizată. 


 Potrivit dispoziţiilor art.147 alin.(2)  din Constituţia României, republicată,  şi ale art.134 alin.(1)  din Regulamentul Camerei Deputaţilor, republicat, Comisia juridică, de disciplină şi imunităţi, a reexaminat  dispoziţiile Legii pentru modificarea şi completarea Legii nr. 128/1997 privind Statutul personalului didactic, în raport cu Decizia Curţii Constituţionale nr. 666 din 16 iulie 2007, în şedinţa din 26 septembrie 2007. 

Domnii deputaţi Băeşu George şi Buda Daniel au depus un amendament la textul legii, prezentat în Anexa la prezentul raport, adoptat prin vot de către membrii Comisiei.
 
În urma dezbaterilor şi a opiniilor exprimate de către membrii Comisiei, s-a decis, cu unanimitate de voturi, să se propună adoptarea  Legii pentru modificarea şi completarea Legii nr. 128/1997 privind Statutul personalului didactic, cu un amendament prezentat în Anexa la prezentul raport.  

La  şedinţă au fost  prezenţi 16 deputaţi  din cei  27 de membri ai  Comisiei juridice, de disciplină şi imunităţi                                                             

           În raport de obiectul şi conţinutul său, legea are caracter de lege organică. 
                PREŞEDINTE,                                                             



SECRETAR
                                       
                     Sergiu Andon                                                               


         George Băeşu
Consilier:

Dr. Nicolae Voiculescu

ANEXA  

A M E N D A M E N T     A D M I S 
	Nr.

crt.
	Text iniţial
	Text propus de comisie

(autorul amendamentului)
	Motivare

	1.
	Art. II.-Prevederile prezentei legi se aplică începând cu anul şcolar 2007-2008.
	Art. II.- Drepturile rezultate în urma aplicării prezentei legi se acordă începând cu anul şcolar 2008-2009, fondurile fiind asigurate din bugetul de stat.

Deputaţii: Buda Daniel, George Băeşu 

	 Se menţionează sursa de finanţare a drepturilor prevăzute de lege.

